*Tämä artikkeli käsittelee ruotsalaista jääkiekkoilijaa. Muista samannimisistä henkilöistä katso Emil Johansson.*

**Emil Johansson** (s. 6. toukokuuta 1996 Växjö, Ruotsi) on ruotsalainen jääkiekkopuolustaja.

Ura
---

### Seuraura

Johansson on Åseda IF:n kasvatti. Hän debytoi seuran miesten joukkueessa vain 14-vuotiaana Ruotsin neljänneksi korkeimmalla sarjatasolla maan II-divisioonassa kaudella 2010–2011 tehden 31 runkosarjaottelussa tehot 1+2=3. Kaudeksi 2012–2013 Johansson siirtyi HV71:n J18-junioreihin. Hän oli J18 Allsvenskanissa joukkueen tehokkain puolustaja tehoilla 4+7=11. Atlant Mytištši varasi Johanssonin kolmannella kierroksella 98. pelaajana KHL:n varaustilaisuudessa 2013. Kaudella 2013–2014 hän voitti HV71:ssä J20 SuperElitin mestaruuden. Johanssonin kausi päättyi kuitenkin käsivammaan maaliskuussa 2014.

Boston Bruins varasi Johanssonin seitsemännellä kierroksella 206. pelaajana NHL:n varaustilaisuudessa 2014. Hän teki HV71:ssä miesten pääsarjadebyyttinsä Mestarien liigan avauskierroksella 22. elokuuta 2014 sveitsiläistä EHC Klotenia vastaan. Johansson merkittiin joukkueensa kolmospuolustajapariin Chris Campolin viereen. Hän keräsi ottelusta teholukeman –1. SHL-debyyttinsä Johansson teki runkosarjan avauskierroksella 11. syyskuuta 2014 vieraissa Växjö Lakers HC:tä vastaan. Hänet merkittiin HV71:n kolmospuolustajapariin Chris Campolin viereen. Johansson sai ottelussa jääaikaa 16.12 minuuttia ja hän sai 2+2-minuutin jäähyn tappelemisesta Gustav Rydahlin kanssa. Lokakuussa hän teki HV71:n kanssa kevääseen 2016 asti ulottuvan SHL-sopimuksen. Kaikkiaan Johansson pelasi liigassa tulokaskautensa aikana 2014–2015 35 runkosarjaottelua tehden yhden syöttöpisteen ja kuusi playoff-ottelua ilman tehopisteitä. Mestarien liigassa hän pelasi kuusi ottelua ilman tehopisteitä. Johansson pelasi osan kaudestaan vielä myös HV71:n J20-junioreissa, joiden varakapteenina hän toimi.

Kaudella 2015–2016 Johansson pelasi SHL:ssä 50 runkosarjaottelua tehopistein 2+8=10 ja kuusi playoff-ottelua tehopistein 3+2=5. Hän teki SHL-uransa avausmaalin 19. helmikuuta 2016 vieraissa Karlskrona HK:ta vastaan. Pudotuspeleissä Johansson jakoi kolmella osumallaan HV71:n sisäisen maalipörssin voiton Chris Campolin kanssa. Kaudeksi 2016–2017 hän siirtyi jatkamaan SHL-uraansa vuoden mittaisella sopimuksella Djurgårdens IF:ään. Johansson teki liigan yhden kauden piste-ennätyksensä tehoilla 7+10=17. Hän oli joukkueen eniten maaleja tehnyt puolustaja Linus Hultströmin kanssa.

Maaliskuussa 2017 Johansson teki kolmivuotisen NHL-tulokassopimuksen Boston Bruinsin kanssa. Samalla hän siirtyi loppukevääksi amatööritryout-sopimuksella AHL-joukkue Providence Bruinsiin, jossa Johansson pelasi kuusi runkosarja- ja yhden playoff-ottelun tehden yhden syöttöpisteen. Bostonin syksyn 2017 harjoitusleirin lopulla hän joutui pariksi päiväksi loukkaantuneiden listalle, mutta kuntouduttuaan Johansson lähettiin Providenceen. Hän pelasi siellä varsinaisella AHL:n tulokaskaudellaan 2017–2018 53 runkosarjaottelua tehopistein 2+8=10. Myös kauden 2018–2019 Johansson pelasi kokonaan farmissa.

Toukokuussa 2019 Boston Bruins asetti hänet kuitenkin ehdottomalle siirtolistalle. Koska mikään toinen seura ei napannut Johanssonia vuorokauden kuluessa, hänen sopimuksensa purettiin. Johanssonin vahvistettiin samana päivänä palaavan kaudeksi 2019–2020 kolmivuotisella sopimuksella HV71:een. Hän teki runkosarjassa vain kuusi tehopistettä, mutta Johanssonin teholukema +13 oli kuitenkin joukkueen toiseksi paras Anthony Camaran jälkeen. Kausi 2020–2021 hänellä osoittautui pettymykseksi, kun Johansson teki vain neljä syöttöpistettä ja keräsi heikon teholukeman –16. HV71:n kausi päättyi putoamiseen HockeyAllsvenskaniin. Sarjapudotuksen myötä hänen sopimuksensa purettiin kauden jälkeen huhtikuussa 2021.

Kaudeksi 2021–2022 Johansson siirtyi vuoden mittaisella sopimuksella SM-liigajoukkue Vaasan Sportiin. Hän oli tehoilla 6+19=25 joukkueen kolmanneksi paras pistemies ja eniten maaleja tehnyt puolustaja. Johansson voitti myös Sportin sisäisen tehotilaston lukemalla +4. Toukokuussa 2022 hän teki seuran kanssa vuoden mittaisen jatkosopimuksen. Kaudella 2022–2023 Johansson oli Sportin tehokkain puolustaja tehoilla 7+17=24. Hänellä oli myös kauden päätyttyä koko SM-liigan korkein ottekohtainen peliaika (24.32 minuuttia). Kaksi päivää ennen siirtotakarajaa Sport tiedotti Johanssonin siirtyvän uuteen seuraan. Seuraavana päivänä hänen vahvistettiin siirtyvän loppukauden kattavalla sopimuksella Saksan DEL-liigan EHC Müncheniin. Johansson voitti kauden päätteeksi Saksan-mestaruuden.

Kaudeksi 2023–2024 Johansson palasi SM-liigaan ja hän siirtyi kaksivuotisella sopimuksella Turun Palloseuraan. Tammikuussa 2024 hänen sopimuksensa purettiin yhteisymmärryksessä.

### Maajoukkueura

Johansson pelasi alle 18-vuotiaiden Ivan Hlinkan muistoturnauksessa vuosina 2012 ja 2013, joista ensimmäinen turnaus päättyi pronssiin. Vuoden 2013 turnauksessa hän jakoi Ruotsin sisäisen tehotilaston voiton neljän muun pelaajan kanssa lukemalla +4. Johansson pelasi myös World U-17 Hockey Challengessa vuonna 2013. Yhteensä hän on pelannut yhdeksän nuorten ja 42 poikien maaottelua.

Ruotsin A-maajoukkueessa Johansson on pelannut 15 ottelua tehopistein 1+3=4. Hän teki A-maajoukkudebyyttinsä Euro Hockey Challengessa 7. huhtikuuta 2016 Oskarshamnissa Sveitsiä vastaan. Johansson sai ottelussa yhden kahden minuutin jäähyn estämisestä ja hänelle merkittiin teholukema –1. Ensimmäisen A-maajoukkuemaalinsa Johansson teki Channel One Cupissa 18. joulukuuta 2016 Moskovan VTB-jääpalatsissa Tšekkiä vastaan.

Pelityyli
---------

Johanssonin entisen seuran Sportin silloisen urheilutoimenjohtaja Markus Jämsän mukaan hän on hyvin luisteleva, jämäkkä peruspuolustaja, jolla löytyy myös potentiaalia tuloksen tekoon.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2010–2011 | Åseda IF | Division 2 | 31 | 1 | 2 | 3 | 12 | – | – | – | – | – |
| 2011–2012 | Åseda IF | Division 2 | 14 | 4 | 0 | 4 | 14 | – | – | – | – | – |
| 2012–2013 | HV71 | SuperElit | 1 | 1 | 1 | 2 | 0 | – | – | – | – | – |
| 2013–2014 | HV71 | SuperElit | 42 | 2 | 7 | 9 | 28 | – | – | – | – | – |
| 2014–2015 | HV71 **(A)** | SuperElit | 11 | 0 | 2 | 2 | 10 | 3 | 0 | 0 | 0 | 2 |
|  | HV71 | SHL | 35 | 0 | 1 | 1 | 12 | 6 | 0 | 0 | 0 | 4 |
| 2015–2016 | HV71 | SuperElit | 2 | 1 | 2 | 3 | 4 | – | – | – | – | – |
|  | HV71 | SHL | 50 | 2 | 8 | 10 | 12 | 6 | 3 | 2 | 5 | 0 |
| 2016–2017 | Djurgårdens IF | SHL | 49 | 7 | 10 | 17 | 26 | 3 | 0 | 0 | 0 | 4 |
|  | Providence Bruins | AHL | 6 | 0 | 1 | 1 | 4 | 1 | 0 | 0 | 0 | 0 |
| 2017–2018 | Providence Bruins | AHL | 53 | 2 | 8 | 10 | 23 | – | – | – | – | – |
| 2018–2019 | Providence Bruins | AHL | 65 | 3 | 7 | 10 | 46 | – | – | – | – | – |
| 2019–2020 | HV71 | SHL | 51 | 2 | 4 | 6 | 28 | – | – | – | – | – |
| 2020–2021 | HV71 | SHL | 45 | 0 | 4 | 4 | 20 | – | – | – | – | – |
| 2021–2022 | Sport | SM-liiga | 58 | 6 | 19 | 25 | 63 | – | – | – | – | – |
| 2022–2023 | Sport | SM-liiga | 43 | 7 | 17 | 24 | 65 | – | – | – | – | – |
|  | EHC München | DEL | 6 | 0 | 0 | 0 | 4 | 15 | 1 | 3 | 4 | 14 |
| 2023–2024 | TPS | SM-liiga | 23 | 1 | 5 | 6 | 10 | – | – | – | – | – |
| 5 kautta | yhteensä | SHL | 230 | 11 | 27 | 38 | 98 | 15 | 3 | 2 | 5 | 8 |
| 3 kautta | yhteensä | SM-liiga | 124 | 14 | 41 | 55 | 138 | – | – | – | – | – |
| 3 kautta | yhteensä | AHL | 124 | 5 | 16 | 21 | 73 | 1 | 0 | 0 | 0 | 0 |
| 1 kausi | yhteensä | DEL | 6 | 0 | 0 | 0 | 4 | 15 | 1 | 3 | 4 | 14 |

Lähteet
-------

* Emil Johansson The Internet Hockey Databasessa (englanniksi)
* Emil Johansson Eurohockey-sivustolla (englanniksi)
* Emil Johansson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Emil Johansson *Elite Prospects*. Everysport Media Group AB.  (englanniksi)
2. ↑  Elite Prospects - HV71 J18 *eliteprospects.com*. Everysport Media Group AB. Viitattu 28.7.2021. (englanniksi)
3. ↑  Switaj, Caryn: Last Look: Bruins' 2014 NHL Draft *nhl.com/bruins*.  30.6.2014. Boston Bruins. Viitattu 28.7.2021. (englanniksi)
4. ↑  Matches *championshockeyleague.com*.  22.8.2014. Champions Hockey League (CHL) AG. Viitattu 28.7.2021. (englanniksi)
5. ↑  Matches *championshockeyleague.com*.  22.8.2014. Champions Hockey League (CHL) AG. Viitattu 28.7.2021. (englanniksi)
6. ↑  Växjö Lakers HC - HV71 (Line Up) *stats.swehockey.se*.  11.9.2014. Svenska Ishockeyförbundet. Viitattu 25.1.2024. (ruotsiksi)
7. ↑  VÄX - HV71 (2-0) *stats.swehockey.se*. Svenska Ishockeyförbundet. Viitattu 25.1.2024. (ruotsiksi)
8. ↑  Emil Johansson *old.shl.se*. SHL AB. Viitattu 28.7.2021. (ruotsiksi)
9. ↑  Freijd, Johan: Backtalang får a-lagskontrakt *hv71.se*.  1.10.2014. HV71 Elitishockey AB. Viitattu 28.7.2021. (ruotsiksi)
10. ↑  KAR - HV71 (2-3) *stats.swehockey.se*.  19.2.2016. Svenska Ishockeyförbundet. Viitattu 25.1.2024. (ruotsiksi)
11. ↑  Emil Johansson *old.shl.se*. SHL AB. Viitattu 28.7.2021. (ruotsiksi)
12. ↑  Elite Prospects - HV71 *eliteprospects.com*. Everysport Media Group AB. Viitattu 28.7.2021. (englanniksi)
13. ↑  Emil Johansson klar för Djurgården *difhockey.se*.  4.5.2016. Djurgården Hockey AB. Viitattu 28.7.2021. (ruotsiksi)
14. ↑  Elite Prospects - Djurgårdens IF *eliteprospects.com*. Everysport Media Group AB. Viitattu 28.7.2021. (englanniksi)
15. ↑  B's Ink Fitzgerald, Johansson To Entry-Level Deals *nhl.com/bruins*.  24.3.2016. Boston Bruins. Viitattu 28.7.2021. (englanniksi)
16. ↑  Emil Johansson Stats, Profile, Bio, Analysis and More *sportsofrecaster.com*. XML Team Solutions, LLC.  Arkistoitu 28.7.2021. Viitattu 28.7.2021. (englanniksi)
17. ↑  Freijd, Johan: Emil Johansson återvänder till HV71 *hv71.se*.  13.5.2019. HV71 Elitishockey AB. Viitattu 28.7.2021. (ruotsiksi)
18. ↑  Elite Prospects - HV71 *eliteprospects.com*. Everysport Media Group AB. Viitattu 28.7.2021. (englanniksi)
19. 1 2  Moilanen, Mika: Vaasan Sportin uusi hankinta nousi otsikoihin Ruotsissa – muuttaa Suomeen fiaskokauden jälkeen *HS.fi*.  19.5.2021. Sanoma Media Finland Oy. Viitattu 28.7.2021.
20. ↑  Freijd, Johan: Uppdatering av truppläget i herrlaget *hv71.se*.  23.4.2021. HV71 Elitishockey AB. Viitattu 28.7.2021. (ruotsiksi)
21. 1 2  Sportin puolustus vahvistuu Emil Johanssonilla ja Valtteri Hietasella! *vaasansport.fi*.  19.5.2021. Hockey-Team Vaasan Sport Oy. Viitattu 28.7.2021.
22. ↑  Elite Prospects - Sport *eliteprospects.com*. Everysport Media Group AB. Viitattu 16.4.2022. (englanniksi)
23. ↑  Sopimusuutisia! Emil Johansson jatkaa Sport-paidassa *vaasansport.fi*.  9.5.2022. Hockey-Team Vaasan Sport Oy. Viitattu 9.5.2022.
24. ↑  Johansson uuteen seuraan *vaasansport.fi*.  13.2.2023. Hockey-Team Vaasan Sport Oy. Viitattu 14.2.2023.
25. ↑  Red Bulls sign defender Emil Johansson *redbullmuenchen.de*.  14.2.2023. EHC Red Bull München GmbH. Viitattu 16.2.2023. (englanniksi)
26. ↑  Seppä, Lassi: Sportista tuttu Emil Johansson edustaa seuraavat kaudet TPS:ää − "Tuntuu erittäin hienolta liittyä mukaan historialliseen organisaatioon" *Jatkoaika.com*.  9.5.2023. Jatkoaika r.y. Viitattu 9.5.2023.
27. ↑  Turun Palloseura ja Emil Johansson ovat purkaneet sopimuksensa yhteisymmärryksessä *hc.tps.fi*.  24.1.2024. HC TPS Turku Oy. Viitattu 25.1.2024.
28. ↑  Elite Prospects - Sweden U18 *eliteprospects.com*. Everysport Media Group AB. Viitattu 28.7.2021. (englanniksi)
29. ↑  Sweden vs Switzerland - EHC - Euro Hockey Challenge - boxscore *pointstreak.com*.  7.4.2016. Pointstreak Sports Technologies Inc. Viitattu 28.7.2021.
30. ↑  CZE - SWE (4-1) *stats.swehockey.se*.  18.12.2016. Svenska Ishockeyförbundet. Viitattu 28.7.2021. (englanniksi)